Všeobecne záväzné nariadenie
hlavného mesta Slovenskej republiky Bratislavy
č. 1/2007
z 29. marca 2007
o určení názvov novovzniknutých ulíc a námestia v mestských častiach Bratislava-Dúbravka, Bratislava-Karlova Ves, Bratislava-Nové Mesto, Bratislava-Vajnory, Bratislava-Vrakuňa a Bratislava-Záhorská Bystrica.
Mestské zastupiteľstvo hlavného mesta Slovenskej republiky Bratislavy podľa § 2b a § 6 zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje:

§ 1
Úvodné ustanovenie
(1) Toto všeobecne záväzné nariadenie hlavného mesta Slovenskej republiky Bratislavy (ďalej len „nariadenie“) určuje názvy novovzniknutých ulíc a námestia ktoré vznikli výstavbou miestnych komunikácií v mestských častiach Bratislava-Dúbravka, Bratislava-Karlova Ves, Bratislava-Nové Mesto, Bratislava-Vajnory, Bratislava-Vrakuňa a Bratislava-Záhorská Bystrica.
(2) Navrhované názvy novovzniknutých ulíc a námestia boli schválené Miestnym zastupiteľstvom mestskej časti Bratislava-Dúbravka uznesením č. 486/2005, Miestnym zastupiteľstvom mestskej časti Bratislava–Karlova Ves uznesením č. 335/2006, Miestnou radou Bratislava-Nové Mesto uznesením č. 01/18/2007, Miestnym zastupiteľstvom mestskej časti Bratislava–Vajnory uznesením č. 392/2006 a uznesením č. 443/2006, Miestnym zastupiteľstvom mestskej časti Bratislava–Vrakuňa uznesením č. 802/2006 a Miestnym zastupiteľstvom Bratislava-Záhorská Bystrica uznesením č. 416/2006 a uznesením č. 23/2007.

§ 2
Určenie názvov ulíc a námestia
(1) V mestskej časti Bratislava-Dúbravka sa určujú pre novovzniknuté ulice názvy
a)	v lokalite Brižite–západ
Moyšova ulica,
b)	v lokalite Tavárikova kolónia
Záhradkárska ulica,
c)	v lokalite Dúbravčice–Hrubé lúky
Dúbravčická ulica.
(2) V mestskej časti Bratislava-Karlova Ves sa v lokalite pri karloveskom ramene určuje pre novovzniknutú ulicu názov
Karloveské rameno.
(3) V mestskej časti Bratislava–Nové Mesto sa určujú pre novovzniknuté ulice názvy
a)	v lokalite Zlatá noha
1.	Nová Bellova,
2.	Na varte,
3.	Na Zlatej nohe,
b)	v lokalite Vtáčnik
1.	Frankovská ulica,
2.	Rulandská ulica,
3.	Iršajská ulica,
4.	Veltlínska ulica,
c)	v lokalite Briežky
1.	Rizlingová ulica,
2.	Vínna ulica, 
3.	Otonelská ulica,
4.	Muštová ulica,
d)	v lokalite Slanec
1.	Semilonská ulica,
2.	Burgundská ulica,
3.	Na Slanci,
4.	Furmintská ulica,
5.	Malagová ulica,
6.	Savignonská ulica,
7.	Leánska ulica,
8.	Na Grunte,
9.	Vavrinecká ulica,
10.	Rubínová ulica,
11.	Tramínová ulica, 
e)	v lokalite Koliba
Sovia ulica,
f)	v lokalite Stráže
1.	Horná Vančurova,
2.	Pekná vyhliadka,
3.	Strážna ulica,
4.	Na rozhliadke,
5.	Pod Vachmajstrom.
6.	Vosková ulica
(4) V mestskej časti Bratislava-Vajnory sa určujú pre novovzniknuté ulice názvy
a)	v lokalite Šinkovské
1.	Za mlynom,
2.	Šachorová ulica,
3.	Široká ulica,
b)	v lokalite armádneho komplexu Regrútska ulica.
(5) V  mestskej časti Bratislava–Vrakuňa sa určujú pre novovzniknuté ulice názvy
a)	v lokalite Ráztočnej ulice
Jazmínová ulica,
b)	v lokalite popri Malom Dunaji
Leknová ulica,
c)	v lokalite medzi Majerskou ulicou a cestou k Ústrednej čističke odpadových vôd
Hlohová ulica,

d)	v lokalite Podpriehradnej ulice
Majoránová ulica,
e)	v lokalite medzi Hrušovskou ulicou a Margarétovou ulicou
Pod agátmi.
(6) V mestskej časti Bratislava-Záhorská Bystrica sa určujú pre novovzniknuté ulice a námestie názvy
a)	v lokalite Strmý vŕšok
Strmý vŕšok,
b)	v lokalite Záhorská Bystrica – Centrum
Štefana Majera,
c)	v lokalite Pri Vápenickom potoku
Na Holom vrchu,
d)	v lokalite centrum
Námestie Rodiny.
(7) V mestskej časti Bratislava–Nové Mesto sa v lokalite Vtáčnik určujú pre predĺženie ulíc názvy
a)	po Sliačsku ulicu
Tupého ulica,
b)	od Sliačskej ulice
Horská ulica.
(8) V mestskej časti Bratislava–Vajnory sa určuje pre predĺženie Buzalkovej ulice od ulice Čierny chodník po ulicu Pri mlyne názov
Buzalkova ulica.

§ 3
Spoločné ustanovenia
(1) Grafické znázornenie novovzniknutých ulíc a námestia je vyznačené v situačných plánoch č. 1 až č. 6, ktoré tvoria prílohu tohto nariadenia.
(2) Označenie novovzniknutých ulíc a námestia určených týmto nariadením vykoná v mestských častiach Bratislava-Dúbravka, Bratislava–Karlova Ves, Bratislava–Nové Mesto, Bratislava–Vajnory, Bratislava–Vrakuňa a Bratislava–Záhorská Bystrica na vlastné náklady hlavné mesto Slovenskej republiky Bratislava.
(3) Hlavné mesto Slovenskej republiky Bratislava zapíše novovzniknuté názvy ulíc a námestia určené týmto nariadením do evidencie názvov ulíc a verejných priestranstiev.

§ 4
Účinnosť
Toto nariadenie nadobúda účinnosť 15. apríla 2007.

Ing. Andrej Ďurkovský
primátor